
ב"ה

ספר יהושע

הקדמה:

1. ארץ ישראל – ספר יהושע מברר לנו את ערכה של א"י. ערך, הוא בעל משמעות עצמית נצחית, לא דבר הנבחן במידת התועלת שהוא מביא או אינו מביא.  

      ערכה של הארץ מתגלה לדורות בשני מפעליו העקריים של יהושע 

א.  כיבוש הארץ במסירות נפש.    ב.  ההתנחלות בה. פרשה זו מלמדתנו את ההתאמה השלמה בין סגולת הארץ לסגולת העם. (אורות, א"י א,א).

2. תפקיד האומה הישראלית – נאמר בישעיהו, "ואתם עדי ואני אל …". עם ישראל 

      מודיע את שם ה' בעולם. כדי למלא יעוד זה, ירד ה' על הר סיני כדי לתת תורה 

      לעמו ישראל. קיומה של תורה בקומתה האידאלית והשלמה הוא בארץ ישראל. 

      כאשר מערכותיה של האומה בקדש ובחול מתפקדים במלואם. 

3. דור המדבר – מדובר בדור גדול, "דור דעה". דור שמשבחו הנביא ירמיהו:

      "…זכרתי לך חסד נעורייך אהבת כלולותייך לכתך אחרי במדבר בארץ לא

      זרועה". דוקא משום גדלותו מדקדק הקב"ה עמו כחוט השערה…. גדלות זאת

      היא היא הגורמת לכך שהוא אינו יכול להכנס לארץ. זאת משום שהכניסה לא"י

      כרוכה בהתעסקות בדברים ארציים, בענייני חולין.

4. יהושע בן נון* – משרת משה, מנהיג העם וכובש ומנחיל הארץ. הרושם העקרי לנו

      המחנכים הוא התגדלותו והתפתחותו בתורה. תלמידו זה של משה מהווה דמות

     התלמיד  האידאלי. יהושע הוא המייסד עולה של תורה בישראל, 'וילן יהושע

     בלילה ההוא בתוך העם' – מלמד שלן בעומקה של הלכה . יהושע ממלא את

     תפקיד  המנהיג שעליו התפלל משה, 'יפקוד אלקי הרוחות…איש על העדה אשר     

     יצא לפניהם ואשר יבא לפניהם…'. הוא מתקן תקנות ומחבר תפילות. ('עלינו      

     לשבח' וברכת הארץ בברכת המזון).

5. עמי כנען – עוד בתורה מזהיר משה את בני ישראל כי עמי הארץ חזקים ועם כל זאת אל לנו לירא מהם. על פי חז"ל לכל מלך היה חלק בא"י, משום שכולם חמדו אותה בשל עושרה הרב. קלקולם המוסרי של עמי כנען היה נורא (דוגמא לכך, סדום). תפקידם של ישראל "לתקן עולם במלכות שדי" ולכן צוונו בהם "לא תחיה כל נשמה". 

___________________________________________________________
*
נקודות עקריות מעין 'כרטיס ביקור' לדמותו של יהושע. לתחילת כתה א' - ב'.

1. 'ומשה נער לא ימיש מתוך האהל…'.      ד. חטא המרגלים.

2. יהושע ממתין למשה בהר.                      ה. בקשת משה מה' למנות מנהיג        

3.  מלחמת עמלק.                                           לעם  ישראל. (במדבר כז, טו  )                                      

פרק א':

1.  משה עבדי מת – מיד בתום שלושים ימי אבלו בז' בניסן, נצטוו להכין עצמם לעבור את הירדן בעוד שלושה ימים (בי' בניסן). המעבר ממשה ליהושע קשה:

1. מהנהגה ניסית (מן, ענני כבוד, באר וכו') להנהגה טבעית.

2. חילוף מנהיגים. "פני משה כפני חמה, פני יהושע כפני לבנה". 

2. חזק ואמץ – בשלושה חזוקים מחזק ה' את יהושע:

1. בהנהגת האומה, "כי אתה תנחיל את הארץ…".

2. *בלימוד התורה, "לא ימוש ספר התורה הזה מפיך והגית בו יומם ולילה…".

3. בכיבוש הארץ, "אל תערוץ ואל תחת כי עמך ה' בכל אשר תלך…".

3. *לימוד תורה –אין ביכולת הדור החדש להכיל את עוצמת תושב"כ שלימד משה,     

      יהושע מציין את המעבר מתורה שבכתב לתורה שבע"פ. זאת התורה שנלמדת 

      וצומחת מתוכיותה של ארץ ישראל ('אורות התורה' א, ג). יהושע הוא המבסס 

      את לימוד התורה בישראל.

4.   שלושת ימי ההכנה לפני מעבר הירדן – אלו ימים של התעלות רוחנית לפני     

      הכניסה לארץ. ימים אלו מקבילים  בתכונותיהם לשלושת ימי ההגבלה לפני מתן 

      תורה.

5.   שבועת בני גד ובני ראובן – יהושע שוב מזרזם משום שיש הבדל בין דיבורים   

      והבטחות שהבטיחו למשה ובין מימושם. כאשר עליהם לצאת לצבא ולהתנתק  

      ממשפחותיהם לשנים ארוכות.

6  כל איש אשר ימרה את פיך… מות יומת – דברים אלו אשר נאמרים ע"י בני גד    

      ובני ראובן, מלמדים על מעמד המלכות אשר ניתן יהושע. תפקיד המלך להעמיד    

      חיים לאומים שלמים.

פרק ב':

1. תפקיד מרגלים – לא היה ריגול במובן צבאי, אלא בדיקת המצב הרוחני (מוראלי) של העם היושב ביריחו. גם תשובתם ליהושע בסוף הפרק היא בסגנון זה: "…וגם נמוגו כל יושבי הארץ מפנינו".

2. רחב – מבטאת בהתנהגותה, מחד, את שיא שפלותם של  הכנענים, ומאידך, היא עברה זעזוע שעשאה לבעלת תשובה. הכתוב שם בפיה את כל בטויי ההתפעלות שמבטאים את אשר התחולל בקרב אומות העולם, בעקבות יציאת מצרים , קריעת ים סוף, מתן תורה הנהגתם הניסית של ישראל ונצחונם במלחמות.

3. המרגלים – מלמדים מסירות נפש עבור כלל ישראל. 

     נשאלת השאלה: כיצד השאירו ישראל את רחב ומשפחתה בחיים, הרי נאמר   

     בכנענים "לא תחיה כל נשמה" ? תשובה: 

1. זהו חידוש שנתחדש לאותה מלחמה, היתר  לדחיית איסור תורה  להצלת    

      יחידים למען הכלל.

2. הרי גמלתם וא"א שלא להצילה, אחרת יאמרו הגויים כי אנו משלמים רעה תחת טובה. (היא הנחתה את המרגלים לפנות מערבה בעוד שלרודפים אמרה כי הם פנו מזרחה למעברות הירדן).

4.  ענין המלחמתיות – לאחר שהרבינו לספר כ"כ בטובם וביושרם של האבות, אנו מגיעים בספר יהושע להרג רב במלחמות. ע"מ לרכך זאת לילדים, נציג את  עמדתה של רחב כמשותפת לכל עמי כנען. אלא שהם אינם מוכנים להודות בכך…. נצייר זאת לילדים בעזרת סיפור… שאמת זאת מבוטאת ע"י ילד מילדי יריחו שרואה את עם ישראל שוכן לשבטיו… , כולו נפעם ממעלתם הוא בא תמה אל ביתו ושואל את הוריו: "הרי העם הזה כ"כ טובים וישרים. יש לנו הרבה ללמוד מהם, מדוע שנלחם בהם ?!, מדוע שלא נפתח להם את שערי העיר…" ???

פרק ג:. 

1. "שלשה כתבים שלח יהושע עד שלא נכנסו לארץ…" - (רמב"ם, הל' מלכים פרק ו, הלכה ה'). –  כאן בתחילת פרק ג' - לפני מעבר הירדן, - המקום להזכיר שיהושע שולח שלש אגרות ליושבי הארץ. 

·  "הראשון…מי שרוצה לברוח, יברח…
·  וחזר ושלח מי שרוצה להשלים, ישלים.., - בתנאי שיקבל עליו שבע מצוות         

       בני נח.     

· וחזר ושלח מי שרוצה לעשות מלחמה יעשה…" - (הגרגשי פנה והלך    

      לאפריקה). 

לתאר כאן את רשעותם של עמי כנען שמולם הולכים כעת להתמודד. לא לספר על הקרבת הבנים למולך… אלא על הרשעות שמתוארת כלפי סדום. לא מכניסים אורחים, לא נותנים צדקה וכו'.

2. מעבר הירדן – קיימים שנויים מהדרך הרגילה בה נשאו את הארון:

1. בד"כ נשאוהו הלויים וכעת הכהנים.

2. בד"כ הוא נישא במרכז המחנה וכעת אלפיים אמה לפני המחנה.
בעת הכניסה לארץ – הארון, התורה מובילה את המגמה.

3. ההכנות למעבר הירדן –  
1. הודעה לבני ישראל וצווים להכין צידה. 

2. הכנת בני גד ובני ראובן לעבור חלוצים לפני העם.     סיכום פרק ב'
3. שילוח המרגלים ליריחו.

ובפרקנו (ג, ה):

 ד.  התקדשות – התרגום ורש"י מפרשים: "התקדשו" - התכוננו. אולם זה יותר מכך, עליכם להיות יותר טובים, לעזור, לכבד וכו' , כי בארץ ישראל צריכים להיות יותר קדושים. 

4.  הרמת קרנו של יהושע – "…היום הזה אחל גדלך בעיני כל ישראל אשר ידעון כי   

       כאשר הייתי עם משה אהיה עמך" (ג, ז). וכן בפועל : " ביום ההוא גדל ה' את  

        יהושע..." (ד, יד).
5. נטיעת אמונה – "ויאמר יהושע בזאת תדעון כי אל חי בקרבכם…" (ג, י). יראת שמים פשוטה שה' נמצא אתנו בכל מקום ובכל מצב. (ניתן להרחיב במעט את הדיבור על כך).   

      בזאת – במעבר הירדן. 

6. ייבוש הירדן – לציין את ההבדלים בין קריעת ים סוף לבין מעבר הירדן. 

     בקרע"י, נוצר שביל בתוך המים כאשר חומות מים נצבים משני מהצדדים.

     במעבר הירדן, הפסיקו המים את זרימתם - מהכנרת לים המלח – מול צרתן   

     העיר נד אחד, שאר המים המשיכו את זרימתם לים המלח, ובכל השטח הזה יבש 

     הירדן. כ"כ לתאר את הזרימה החזקה בירדן בחדש ניסן "…כל ימי קציר", לאחר  

     הפשרת השלגים. אנו יכולים לבוא בטענות לאנשי צרתן שבודאי ראו את הנד 
     הולך וגובה, כיצד לא חזרו בם והמשיכו ללחם בישראל. זאת ע"פ הכתוב בפרק  

     ה', א' : "ויהי כשמע כל מלכי האמורי...וימס לבבם ולא היה בם עוד רוח מפני 
     בני ישראל". היו אלה ששמעו ואנשי צרתן גם ראו.
פרק ד':

1. שנים עשר אבנים – בנ"י נטלו מהירדן פעמיים שנים עשר אבנים.

א – ח: על פי צווי ה', כדי להציבם לעדות בגלגל למען הדורות הבאים.

ט: על פי יהושע, (רש"י), כדי לזכור הנס (יתכן מאד והאבנים בלטו מעל המים). מס' ברכות ט, "הרואה מעברות הירדן מברך :ברוך שעשה לי נס במקום הזה", (לצלם לילדים).

2. הקמת שנים עשר אבנים בגלגל - לפני שנלמד בפסוק כ' על הקמת שנים   

      עשר אבנים בגלגל נלמד על הליכתם של בני ישראל ל…
3.  הר גריזים והר עיבל –  למרות שענין זה מובא בפרק ח, ל – לה, "אז יבנה   

     יהושע מזבח לה' אלקי ישראל בהר עיבל". מפרש רש"י במקום: "…שמיום    

     שעברו את הירדן עשה כן". ובאותו יום הלכו להר גריזים והר עיבל ובאותו    

     היום חזרו (סוטה לו.), ואיש מיושבי הארץ לא עמד בפניהם:

· הלכו להר גריזים והר עיבל ק"כ מיל (כ- 60 ק"מ) ונטלו עמם את שנים עשר האבנים. 

· קיימו את ציווי התורה (דברים יא, כט) ברכות וקללות (דברים כז, טו -  כו).

· הקימו מזבח משנים עשר האבנים סדו אותם בסיד (דברים כז, ד –ה), כתבו   

עליו את התורה "באר היטב" בשבעים לשון. 

· הקריבו עולות ושלמים ואכלו ושמחו. (דברים כז, ו – ז).

· קלפו את הסיד וחזרו לגלגל (למלון) והקימו שם גל של שנים עשר האבנים שלקחו מהירדן. 

· לצלם את המשנה בסוטה פרק - ז, משנה - ה. 

      אנו בוחרים ללכת בדרכם של חז"ל ולא בדרך הפשט, כדי לתת את הכיוון את   

      המגמה. כל כניסתם לארץ מובלת ע"י התורה ובשביל התורה. שנים עשר 

      האבנים אינם רק "אנדרטה", אלא משמשים לכתיבת התורה. מעמד זה     

      בשכם הוא מעין מעמד הר סיני, אלא שהפעם ישראל הם שכותבים את  

      התורה. 

4.  דמיון מעבר הירדן למתן תורה – סיכום:

1. הכנה שלושת ימים.

2. התקדשות.

3. עמד עליהם הנד לשוטפם (סוטה     ), כמו כפיית ההר כגיגית.

4. כתיבת התורה על שנים עשר האבנים.

פרק ה':

הנושאים: 

1. בנ"י נימולים (פסוקים ב' – ט').
2. קרבן פסח והעומר (פסוקים י"א – י"ג).

3. פגישת יהושע והמלאך (פסוקים י"ג עד סוף הפרק).

1.  תגובת עמי כנען למעבר הירדן -  הפסוק הראשון של הפרק: "ויהי כשמע כל מלכי האמרי… וימס לבבם…", שייך לענין הקודם, מעבר הירדן.

2.  ברית מילה – ערב היציאה ממצרים היתה מילה המונית לפני הקרבת קרבן פסח. גם כעת - בי"א בניסן שלושה ימים לפני קרבן פסח - נימולו בנ"י. כהנחת יסוד הילדים יודעים שכל יוצאי מצרים היו נימולים והם מתו במדבר. כל הנולדים במדבר לא נימולו* ואותם מל יהושע. ומדוע לא מלו במדבר ? משום שלא ידעו מתי יעלה עמוד הענן ומתי יסעו…, וסכנה גדולה היא להטלטל מיד לאחר המילה. 

כעת כשנכנסים לארץ, זה הזמן למול, קשר מיוחד יש בין המילה לא"י "…כך אמר הקב"ה לאברהם אבינו "ונתתי לך ולזרעך אחריך את ארץ מגוריך"  על מנת "ואתה את בריתי תשמר" (ב"ר ט"ו ט'). המילה מכשירה את הכניסה לארץ ישראל, היות עם ישראל ערלים היא מגמת חיים הפוכה לכל מהות הארץ. "היום גלותי את חרפת מצרים מעליכם…".(ה, ט). 

לסכום – סדר הזמנים על הלוח.

י' בניסן  : מעבר ירדן.

י"א בניסן : (כנראה) מלו.

י"ב – י"ג : ישבו במחנה עד חיותם.

י"ד בניסן : הקרבת קרבן פסח.

                   הפסח הראשון בא"י – בהלל בשירה ובזמרה, הודאה על הכניסה לארץ.

ליל ט"ו בניסן : ליל הסדר.

ט"ז בניסן : הקרבת קרבן העומר.

3.  קרבן העומר– מנין היה לבנ"י קמח לאפיית מצות ? הרי עד יום ט"ז בניסן היה איסור "חדש" לאכול מן התבואה ! רש"י אומר שבכ"ז בניסן פסק המן והוא נשמר בתוך כלים, אולם זה לא עוזר לאפיית מצות. ניתן לומר שהיה להם קמח מארץ סיחון ועוג או שקנו מסוחרים. אבל זה עדיין קשה, כי הם שאלו מתי התבואה הזו גדלה, "האם זה חדש…" ?

לכן נסביר כך: "ויאכלו מעבור הארץ" – זו התבואה הישנה "ממחרת הפסח" – זה ממחרת הקרבת הפסח וזה היה בט"ו בניסן. "וישבת המן ממחרת…" – המן שבת ממחרת ביום ט"ז בניסן, ואז הקריבו את העומר ואכלו מהתבואה החדשה. 

כאן מסתימות כל ההכנות לכניסה לארץ כולל הכניסה עצמה, שהחלה בה' בניסן לדעת רש"י (ב, א), ובז' בניסן (לדעת הגר"א).    

* מלבד שבט לוי שמפאת מעלתם וקדושתם נימולו במדבר. "…ובריתך ינצורו" – (רש"י לג, ט) "ברית מילה, שאותם שנולדו במדבר… של ישראל לא מלו את בניהם והם היו מולין ומלין את בניהם". 

4.  פגישת יהושע עם המלאך – יהושע טרוד בכיבוש הארץ. יריחו היתה יעד מבוצר היטב. (לא להזכיר את דברי הגמ' שהמלאך בא בגלל ביטול תורה) לשם מה בא המלאך ? – לעודד ולחזק את יהושע. הוא בעצם בא לומ ו'
פרק ו'
1. "ויריחו סוגרת ומסוגרת מפני בני ישראל אין יוצא ואין בא" – ניתן ל"השחיר" את יושבי יריחו שבניגוד לרחב לא קבלו את ישראל בזרועות פתוחות, שהרי כתוב "וימס לבבם" (ה,א), אלא עוד הוסיפו מנעול על מנעול (רש"י במקום). כ"כ ביהושע כד, יא, "וילחמו בכם בעלי יריחו האמרי והפריזי והכנעני והחיתי והגרגשי החיוי והיבוסי…", ומבאר רש"י: כל ז' האומות נזכרין כאן (לפני שהגרגשי פנה והלך לחו"ל), לפי שיריחו עומדת על הספר והיתה נגרה ומנעולה של א"י ונתקבצו לתוכה מכל ז' האומות גבורי החיל". הדבר מלמד על הכנותיהם של כל העמים לעצור את ישראל, הן מבחינת הגבורים והן החומה שעוביה היה כגובהה. 

2. הקפת יריחו – 

במשך ששה ימים: (ביום הראשון ה' מצוה אותו באמצע היום, וביום השני "וישכם          

                               יהושע בבקר…" (פסוק יב, מצודות)  – זריזין מקדימים למצוות.

1. הקיפו את העיר רק אנשי המלחמה.

2. מחנה ישראל נשאר בגלגל.

3. רק הכהנים תוקעים

4. מקיפים את העיר פעם אחת וחוזרים למחנה.

5. סדר ההליכה: 1. ארבעים אלף חלוצי צבא. (בני גד ובני ראובן).

                              2. שבעה כהנים תוקעים בשופרות.

                        3. שבעה כהנים נושאים נושאים את ארון ה'. 

                        4. עם המלחמה.

                              5. כח מאסף. (שבט דן). 

לצייר את הסדר הנ"ל על הלוח +דף עבודה.

ביום השביעי, משכימים מוקדם יותר

1. סובבים את העיר שבע פעמים.

2. .כל הכהנים תוקעים בשופרות ללא הגבלה במספרם.

3. כל עם המלחמה מריע.

חרם…לה' - פסוק י"ז: שתי משמעויות למושג "חרם": 

1. מצווים להעביר הכל לאוצר בית ה'.

2. להרוג אנשים או בהמות.
כאן  יהושע ציוה על חרם "גורף". 

א. כסף, זהב, נחושת וברזל (פסוק י"ט) – לאוצר בית ה'. 

ב. בכל שאר הדברים אסור לגעת, הכל ישרף ב שריפת כל העיר. 

ג. להשאיר בחיים את רחב ומשפחתה. 

"כי החבאתה את המלאכים…" – זו הזדמנות להסביר לילדים שמלאך זה שליח. לעיתים שליח ע"י ה' וכאן שליח ע"י יהושע.

פסוק י"ח: 

"ורק אתם שמרו מן החרם" – תזהרו לא לקחת.

"פן תחרימו ולקחתם מן החרם" – אם תקחו מן החרם תגרמו לאבדון כולם.

"ושמתם את מחנה ישראל לחרם ועכרתם אותו" – "ישראל ערבין זה בזה".

משל – ספור: אנשים ממלאים דוד ענק במים ע"מ לשתות ממנו מאוחר יותר. לפתע ניגש מישהו ושופך לתוך הדוד כוס מים מלוכלכים…- מדוע אתה עושה זאת ?

- מה אתם רוצים, אני אקבל את הכוס הזאת…!

 ענין החרם מוסבר במדרש תנחומא: "…ראשית עריסותיכם תרימו תרומה לה'…"

- יריחו היא "הפרשת חלה" של ארץ ישראל.

משל – ספור:  מכינים בצק ולפני שאוכלים מפרישים חלה. כך גם לגבי יריחו שהיא העיר הראשונה בכבוש א"י.

פסוק כ' – "…ותפל החומה תחתיה" !? האם החומה נפלה הצידה ? בנ"י מקיפים את העיר, ואם החומה נופלת הצידה כיצד יכנס כל אחד מול מקומו ? מסברה, זה מפריע היו אבנים וכו'. 

אלא שהחומה נפלה תחתיה דהיינו שנבלעה במקומה (רש"י ברכות נד:).

מה אירע לבית רחב ? בפשטות ניתן לומר שלא בכל מקום החומה שקעה לגמרי (מלבי"ם).

פסוק כא' – כאן התחילה המלחמה ממש! "ויחרימו את כל אשר בעיר מאיש ועד אשה…". זו לא היתה מלחמה פשוטה, התאספו שם כל הגבורים (עיין לעיל).

פסוק כב' – מדוע דוקא הלכו שני האנשים הללו להציל את רחב ומשפחתה ? ניתן לומר באופן פשוט שהם הרגישו חובה לגמול טובה תחת טובה.

פסוק כו' – קללת יהושע על מי שיבנה את העיר. ביסוד העיר ימות בנו הראשון, ובהצבת השערים ימות בנו האחרון. אם הילדים ישאלו: לשם מה יהושע עשה זאת - לשלש ערים (יריחו, העי, חצור) שהשאירם שממה ? – והתשובה, לסימן ! העיר הרשעה הזאת שנפלה חומתה וזה זכר לנס "למופת שנפלה החומה תחתיה" רד"ק בשם הרמב"ם.

היתה זו קללה מאוד חמורה, יותר מחמש מאות שנה עד חיאל בית האלי.

פרק ז'  

מעילת עכן - "וימעלו בני ישראל מַעַל בחרם…" – שם פועל במלעיל. 

                                                    "מָעַל" – פועל במלרע.

                 ע"פ חז"ל משפחתו של עכן ידעה אודות המעילה. אחרת קשה להבין כיצד כל ישראל נענשו בגלל מעילתו של עכן. זו ערבות, "כל ישראל ערבין זה בזה". לילדים קשה להבין את הערבות הסגולית. (כנ"ל רוצח בשגגה יוצא מעיר מקלט במות הכה"ג, היות וקשה לילדים להבין את ענין הערבות הסגולית, לכן יש לתאר את רוח הטהרה שעם ישראל עובר כאשר הכה"ג נפטר, "מי יגן עלינו" ? וכו').

(סנהדרין מג:, מד.) – לא נענשו ישראל על הנסתרות אלא כשעברו את הירדן , דברי רבי יהודה, אנו הולכים לשיטתו של רבי נחמיה שעכן לא נענש על הנסתרות אלא שידעו אשתו ובניו ידעו ושתקו. (הרמב"ן בקונטרס "משפט החרם",  והנצי"ב אומרים שמעשה עכן היה מרידה במלכות).
מפלת העי - יהושע ממשיך את המלחמה מיריחו לעי. המרגלים ששלח לרגל את העי חוזרים ואומרים: מספיק  אלפיים או שלושת אלפים איש. והתוצאה, העי מכים שלושים וששה איש, (ולא כחז"ל שהיה זה יאיר בן מנשה). לתאר כיצד הם חוזרים מהמלחמה מבוהלים. "הוכנו במלחמה" ! כל העם נבהל…
פסוק ו' – תגובת יהושע מאוד חריפה : " ויקרע יהושע שמלותיו ויפול על פניו ארצה לפני ארון ה' עד הערב הוא וזקני ישראל ויעלו עפר על ראשם". בהמשך הוא אומר, הלואי ולא היינו עוברים את הירדן…, "אחרי אשר הפך ישראל עורף לפני אויביו" – יש להסביר את הבטוי. לא שח"ו יהושע מהרהר אחרי ה' למה עברנו את הירדן אלא שחשש שכל העמים ילחמו בנו ומה תעשה לשמך הגדול ?! חילול ה' ! כשעם ישראל מנוצח, כביכול הקב"ה מנוצח….

"חטא ישראל" – פסוק יא'

· ישראל אעפ"י שחטא - ישראל הוא.

· כולם חטאו ? – לא ! אלא כל ישראל ערבין זה בזה. וכן בפסוק א': "וימעלו בני ישראל מעל בחרם…", האם כל ישראל חטאו במעל…?!

· "…וגם גנבו…וגם כחשו…וגם שמו בכליהם" 


                         

"מעמיסים" על עכן הרבה חטאים (סנהדרין מד.). עכן עומד בעזות מצח מול יהושע. טענה נוספת כלפיו לגבי המעל: "האם אלו המחשבות שלך בזמן מלחמה, זה מה שיש לך בראש"? "החברים שלך נלחמים ומוסרים נפשם, ואתה מועל…?! בהמשך יש בטוי "נבלה". זהו הדגש לילדים. (חוץ מכך שהוא עובר על דברי יהושע שנאמרו ע"י בני גד ובני ראובן בסוף פרק א).

הקב"ה אומר: עד שלא תשמידו מקרבכם את החרם לא אלך אתכם.

הבטוי "חרם" קשה כאן. זהו בטוי דו-משמעי. (כגון: קדש לעומת קדשה, חטא לעומת לחטא). שתי משמעויות ל"חרם":  א. קדש לה'         ב. להשמיד ולהחריב.

הטלת הגורלות - יהושע אומר לקב"ה: "תאמר לי מי זה אשר מעל" !

הקב"ה עונה לו: "וכי דילטור אני לפניך" ? "לך והטל גורלות" ! (סנהדרין יא.). 

יחד עם זאת אין איסור לחקור אודות משהו שעשה.

מהו הגורל ? (בהמשך מופיע גורל הארץ). דרך משל, אני מעונין לבחור ילד מילדי הכתה. אני רושם כל ילד מילדי הכתה על פתק נפרד ומגריל. אם אני לבחור ילד מכל בית הספר לא אוכל להכין פתקים לכולם… זה הרבה יותר…. אלא שאני מטיל גורל בשלבים. פתקים כמספר הכתות, אח"כ כמספר שורות בכל כתה, אח"כ כמספר שולחנות בכל שורה וכו'. כך היו ארבע גורלות: שבט, משפחה, בית אב, גבר.

פסוק ט"ו – רש"י, הצווי לעשות את הגורל ע"פ החושן. (מצודות פסוק יד וכן ברד"ק כל ישראל היו עוברים לפני הארון, ומי שהיה הוא זה, נלכד ולא יכול היה לזוז ממקומו).

לילדים נסביר שהשבט נלכד לפי החושן שכהתה האבן (פרקי דר' אליעזר). שאר שלושת הגורלות היו ע"פ קלפי. עכן זלזל בגורלות. אמר לו יהושע :"אל תזלזל בגורלות כי בהם עתידים לחלק את הארץ.

"…והיה הנלכד ישרף באש" – אבל בעצם הוא נסקל ולא נשרף.

פסוק י"ט – "בני שים נא כבוד לה' אלקי ישראל ותן לו תודה…", דהיינו "תודֶה" !

(רש"י אומר ששבט יהודה היה מוכן להלחם עבורו, אנו לא נזכיר רש"י זה). עד שעכן לא הודה לא יכולנו לדעת מה קורה והיכן זה. רק לאחר שהודה רצו לאהל ומצאו את השלל. אנו "משחירים" את ככן עד הרגע שהוא מודה, ומאותו רגע הוא נחשב לבעל תשובה.

פסוק כ' – זהו וידוי. סנהדרין מג: משנה. מי שלוקחים אותו למיתה יתוודה, וזו תשובה. ומה תועיל לו התשובה ? – המשך המשנה – שכעת הוא ארור, אבל אין הוא ארור לעולם הבא.

פסוק כ"א – מה לקח עכן מן החרם ?

· אדרת שנער. (שנער זוהי בבל, "אמרפל מלך שנער"). לילדים ! רש"י – מעיל. מי שלא היה לו חלק בא"י לא נתקררה דעתו במלכותו, וכשבא לכאן מלך בבל לבש אדרת זו. כנראה היא היתה יפה מאוד ועכן חמד אותה. (לומר לילדים שחז"ל אומרים זאת). 

עונשו של עכן  

פסוק כ"ג – "…ויציגום", יהושע הציג לפני כולם את השלל ע"מ לנחם את ישראל שבאמת ה' לא עזבם, אלא שהיה זה עונש על החרם. 

פסוק כ"ה – "ויאמר יהושע מה עכרתנו ? יעכרך ה' ביום הזה…, - בעוה"ז אתה עכור ולא לעולם הבא.

"…וירגמו אותו כל ישראל אבן וישרפו אותם באש ויסקלו אותם באבנים". מה אירע שם בפועל ? 

רש"י: הרגו את עכן, ושרפו את המטלטלין וסקלו את הבהמות, אבל לא הרגו את בניו, אלא שמשפחתו נותרה ללא כלים ובודאי שאספו צדקה.

מצודות: הרגו גם את בניו ובנותיו.

לילדים נאמר כמו רש"י. ודי למשפחה בעונש, שראו את אביהם בכך…  

פרק ח'  - מלחמת העי השניה

פסוק א':  צווי לעלות עם כל עם המלחמה.

פסוק ב': שים לך אורב שלושים אלף איש – מספר גדול ביותר , למרות שבהמשך מופיע שכל אנשי העי היו בסה"כ שנים עשר אלף איש. הם שהו שם יומים.

פסוק ד': "אל תרחיקו מן העיר מאוד והייתם כולכם נכונים" – עליכם להיות בהיכון ! 

פסוק ו': " ויצאו אחרינו עד התיקנו אותם מן העיר…" – ניתוק !

פסוק ח': "והיה כתפשכם את העיר תציתו את העיר באש…" ותצטרפו למלחמה. 

                "מים לעי" – לצייר על הלוח את הכוונים.

פסוק ט': "וילן יהושע בלילה ההוא בתוך העם…". רש"י: להיות מוכן לבוקר.

לשם מה הוא לוקח עמו את הזקנים ? – על מנת לתת כח ורוח לעם. 

העי, תמונת מצב ערב המתקפה: בצד מערב - האורב. בצד צפון – גיא ואחריו חונים יהושע והעם. חמשת אלפים איש נוספים חונים ממערב. רש"י: "אורב אחר אורב.

פסוק י"ג: "וילך יהושע בלילה ההוא בתוך העמק". זהו לילה נוסף. (ודרשת חז"ל {לא לומר לילדים} "וילן יהושע בלילה ההוא בתוך העמק" – או שלמד, שלן בעומקה של הלכה. או שנתן להם פקודה "לבדוק את הטנקים", או שנתן להם שעורים בכיבוש הארץ).

פסוק י"ד: מלך העי לא חיכה שיהושע יתקרב אלא יצא אליהם, 

פסוק ט"ו: "וינגעו בני ישראל…" – עשו עצמם מנוגעים – נרדפים.

פסוק י"ז: "ולא נשאר איש בעי ובית אל…" – הרי אנשי בית אל באו מכוון האורב…, כיצד יכלו שלושים אלף איש להתחבא היטב כל כך…?     

"והייתם כולכם נכונים" שמופיעה למעלה בפסוק ד', זהו מצב תמידי של הכנה לעומת זאת זחיחות דעת גדולה של אנשי העי ובית אל.

פסוק י"ט: "והאורב קם…" הם לא שרפו את כל העיר, כי הרי לקחו אח"כ משלל העי. אלא היתה זו מדורה באיזו פינה וזה גרם לרפיון ידים אצל העי, והם נשארו בתווך. 

פסוק כ"ו: יהושע עמד כל הזמן עם הכידון למעלה. הדבר מזכיר את משה שעמד עם ידיו למעלה במלחמת עמלק, וזה היה כדי לעורר ולחזק את ישראל. 

אחר שלוקחים מהשלל, יהושע עורך טיפול מיוחד. את העי שורפים ואת המלך תולים. עונש למי שעשה צרות רבות לעם ישראל.

יהושע הקפיד להוריד נבלתו מן העץ:   

רלב"ג – כדי לא לעפש את האויר.

רד"ק – כך צריך לנהוג על כל נבלה בארץ ישראל.

סוף הפרק (ל – לח): הר גריזים והר עיבל שעליהם כבר למדנו.

פסוק ל"א: לא פשוט למצוא אבנים כאלו לכן צריך להביאם מהירדן.

פרק ט' – מעשה הגבעונים 

פסוק ב': "ויהי כשמוע …פה אחד…" , שמעו על מלחמת העי. ניתן כעת להשחירם עוד יותר. היתה כאן קואליצית ענק. 

פסוק ד': "…ויעשו גם המה בערמה ", אנו לא מתייחסים למילה "גם". לפי רש"י, כמו אחי דינה. (לא לומר לילדים). "מצודת דוד" אומר, כמו ישראל שעשו בעי חכמת המארב. רד"ק, הגבעונים חשבו שגם ישראל נהגו בערמה כאשר שלחו מכתבי שלום ליריחו ולעי, ובאמת פניהם לא היו לשלום. לדעת הרלב"ג "גם" הכוונה, בעוד שכל המלכים מצאו שיטה להציל את עצמם, היתה זו קואליציה, הרי שהגבעונים מצאו דרך של ערמה. (מרחבים חלק ה', מאמר מאת הרב אלישע וישלצקי).  ("ערמה" ולא "מרמה " כמו שכתוב אצל בני יעקב, שם התרגום אומר, "בחכמתא". אמנם גם פה התרגום אומר "בחכמה".)    

רמב"ם, (ס' שופטים, הלכ' מלכים ומלחמותיהם פרק ו', הלכה ה') "…שלושה כתבים וכו'. הם רצו לעשות ברית שלום, אבל חשבו שאיחרו את המועד לכן עשו בערמה. בהלכה א' כתובים כל התנאים לכריתת ברית. והם לא רצו לקבל על עצמם תנאים אלו. מאוחר יותר הם התחרטו אך חששו שישראל לא יקבלו אותם כיון שהם עברו כבר את הירדן.  

לא לילדים !  פרקי דרבי אליעזר על פסוק ז': "ויאמר איש ישראל אל החיוי". רד"ק מביא בקצרה וכי חיוי היו ? – לא! אלא שעשו מעשה חויא – נחש שרימו את ישראל. אם ישלימו אתנו יעברו על כך שאסור לכרות ברית, ואם יכרתו ברית ואח"כ יהרגו אותנו – יעברו על הבטחתם. כך שבכל מקרה הם יכשלו וזה מעשה נחש. ר' יעקב אומר שלכן צריך להשחיר את הגבעונים. דברים קשים לר' שמואל משום שבפסןק כ"ב והלאה שואלם יהושע מדוע רימיתם אותנו. והם עונים בגלל שפחדנו, א"כ מדוע צריך לרמות ? אלא משום שרצו לעשות מעשה נחש, ולכן קצת קשה להשחירם משום שבאמת הם פחדו.

התוצאה ממעשי הגבעונים, כבשו ישראל מירושלים דרומה, יצא שבאופן עקיף זה גרם לישועה גדולה. כי ישראל נלחמו כנגד אלה שבאו להלחם בגבעונים.

"ויצטיירו" – מלשון "ציר שלוח", עשו עצמם שליחים. "נודות יין בלים…", יש להסביר בפרוטרוט. "נעלות בלות…" – נעל משופשפת. "מטולאות" – מופיעים גוונים שונים מרוב שפשוף, כמו "טלואים" אצל יעקב.

פסוק ז' – בתחילה באו לאיש ישראל, והם שואלים: מי אמר ? אולי אתם גרים כאן קרוב ? (מי הם "איש ישראל" ? האם הכוונה ל"עמך" ?!).

פסוק יד – יש כאן בריל לחיותם. ויש כאן שבועה מן הנשיאים. הדגש כאן הוא שהברית עם  הגבעונים היתה רק שלא להורגם. הם חזרו הביתה שמחים ואחרי שלושה ימים נודע הדבר.  השאלה: האם ישראל חייבים לקיים את השבועה ? באופן פשוט לא ! משום שהכל היה מבוסס על רמאות (רד"ק). אם ישראל יהרגו אותם יהיה חילול ה', כי מה שכולם יזכרו יהיה זה שהפרו את דבריהם ולא שהיתה כאן רמאות. א"כ מדוע לא הרגום ? מפני שיהושע והנשיאים רצו לחנך את עם ישראל שיש לשמור על מוצא שפתיים, ואם הבטיחו חייבים לקיים. מן רגישות יתר חנוכית ומוסרית.

פסוק כב – יהושע אמר להם שהם ארורים ולכן יהיו חוטבי עצים ושואבי מים. יש להסביר שזה מקור האנרגיה: הסקה וכו'. אין כוונה שיהיו עבדים נרצעים…, יתכן אפילו שהיו להם חנויות, והם היו אלה שספקו מזון וכו'. 

מדוע ר' יעקב אומר שיש להשחירם ? כי בהמשך כתוב אצל שאול שהגבעונים רצו לנקום, "והגבעונים לא מבני ישראל המה", שהם דרשו לנקום אחרי כל כך הרבה שנים והשאירו את הגופות תלויים על העץ…".    

פרק י' – המלחמה נגד מלכי הדרום

פסוק א' – "ויהי כשמע אדני צדק…", מדוע הם פחדו ? כי אם גבעון חששו מישראל, כנראה שישראל באמת גבורים. כל חמשת מלכי הדרום התאספו להלחם בגבעון. ליהושע אין שום מחויבות לצאת ולהצילם, כי הברית היתה רק להחיותם, לא להורגם, ואין שום מחויבות להגן עליהם מפני אחיהם. 

אבני הברד = הרגו בהם יותר ממה שהרגום ישראל. ומה עושים ישראל, עומדים מן הצד ואומרים "יופי" ?! הקב"ה יעשה את המלאכה ?! ודאי שלא ! אלא גם הם המשיכו במרדף. (יש לפעול עם אל "סייעתא לשמייא").

פסוק י"ב – "אז ידבר יהושע אל ה' …שמש בגבעון דום…"

פשט: יהושע ראה שהם לא מספיקים לרדוף כי מגיע הלילה, לכן הוא מבקש מה' : "שמש בגבעון דום…" – השמש שמעל גבעון תעצור, וירח בעמק אילון. והשמש נעצר "עד יקום גוי אויביו…". תופעה זו לא אירעה לפני כן ולא היתה אחרי כן "כי ה' נלחם לישראל". (יש מחלוקת) כמה זמן נעצרה השמש, 12 שעות ? 36 שעות ? ב- 9 בלילה או ב- 11 בלילה ? משך כל הזמן הזה היה אור ! (ר' יעקב סיפר על מדען ת"ח שפרסם מחקרים מדעיים שהרגיזו מדענים רבים. הוא הוכיח את דברי חז"ל באופן מדעי. פעם מצא בצד השני של כדור הארץ קור אימים ששרר בתקופה מסוימת…
המעשה לא השפיע רק על אור וחושך אלא משנה מעשה מעשה בראשית, זו תופעה כלל עולמית. כנראה באותו זמן זה היה נצרך  כי יהושע לא השתמש בזה עוד. כשצריך, הקב"ה גם עוצר את השמש. 

"הלא היא כתובה על ספר הישר…", רש"י: יעקב שכל את ידיו ובירך, "וזרעו יהיה מלא הגויים", אימתי ? בזמן שמשו של יהושע, "התמלא כל העולם שמעו של יהושע". היכן כתוב ששונו סדרי עולם ? (אמנם זה לא כתוב במפורש) "…הלא היא כתובה על ספר הישר". זהו ס' בראשית, ברכת יעקב לאפרים. (כשמדברים על חלומות יוסף שהתגשמו זה קרה כאן, כאשר כל העולם השתחוה לזרעו של יוסף,אפרים, יהושע). כפי שהזכרנו למעלה את דברי רש"י: "כל הארצות נתמלאו מאימתו של יהושע", שבשעה שקורה מאורע כזה בא"י שומעים עליו גם באספמיא…כולם שמעו ןיראו מפניו.

 יש להגדיל ולרומם יום זה מאוד !!!, כל העולם ירא, שמע ודיבר, זה עשה "רעש" בכל העולם ממילא זה חייב את המלכים שנלחמו אתם אח"כ.

פסוק כ"ה – מטרת דריכת רגליהם על צואר המלכים היה כדי שלא יראום.

בשם ר' יעקב להזכיר את דברי רש"י בחומש דברים "ואתה על במותימו תדרוך", אך לא לעשות מכך תיאור חי. לאחר מכן מתחיל מסע מעיר לעיר מקדה, לכיש, חברון, גזר.

פסוק ל"ז – כתוב שבחברון היה מלך, והרי כבר הרגוהו עם חמשת המלכים ? אומר ה"מצודות" שהיה זה מלך חדש. כל דרום הארץ מירושלים דרומה, נכבשה ע"י יהושע. "…כי ה' נלחם לישראל", כך נכתב בסוף הפרק וזו הלשון שנכתבה לאחר הנצחון – "שמש בגבעון דום". 

פרק י"א – המלחמה נגד מלכי הצפון

פסוק א' – "ויהי כשמוע יבין מלך חצור…". (ניתן בפרק זה להתחיל עם דפי עבודה בהם מנסים הילדים להסיק מסקנות בעצמם).

מה שמע? לא כתוב. ניתן לנחש: 

· מה הוא שמע ? (שאלה בדף עבודה, לתת רשימה של דברים נכונים 

ולא נכונים ).

· מה היה צריך לחשוב ? (רשימה של דברים).

· מה עשה בפועל ? (כך וכך).

לתאר את רשעותו, (את הע"ז), למרות ששמע וראה דברים מופלאים, כגון: "שמש בגבעון דום" – הוא ממשיך ברשעותו.

פסוקים י"ח – כ' = "כי מאת ה' היתה לחזק את ליבם לקראת המלחמה את ישראל למען החרימם ...כי למען השמידם כאשר ציוה ה' את משה". הקב"ה חיזק את ליבם כדי שישראל לא ירחמו על המלכים הללו. הדר דומה מאוד לפרעה שבשלב מסוים נטלה ממנו זכות הבחירה. א"כ מדוע אנו טוענים כלפיהם ...? –מפני שהיו צריכים לשוב בתשובה על מה ששמעו וראו ? ר' יעקב השאיר אותנו בצריך עיון.

אמנם ודאי שבשלב שנשלחו האגרות הם יכלו עדיין לחזור בתשובה, וא"כ הם באמת רשעים. (יבין זה מופיע גם בס' שופטים. ר' צדוק אומר, כי יבין היה היפוכו של יהושע. יבין שבס' שופטים הוא הנכד של הנכד שלחץ את ישראל. "אז מה אם יהושע העמיד שמש ? וכו').

מופיע כמה פעמים הביטוי "אל תירא מהם", לכאורה היו כבר צריכים "לפתוח את העינים" לאחר כל הניסים הללו ?! ולא כך קורה.

פסוק ו' – "…ואת סוסיהם תעקר", להסיר את העיקר. העיקר אצל הבהמה הן הפרסות של רגליה, ואותן יש להסיר. קשה לומר זאת לילדים. אלא להסביר, לעקר – לבטל את הכח העיקרי שבהם. כגון באשה שעיקר תכונתה היא לידה, ואם היא עקרה, הרי שהעיקר חסר אצלה. מה א"כ עיקר הסוס ? – הרגליים. לכן הם מצווים לפוצעם. הבהמות הללו יוכלו רק להשאר באחו וללחך עשב…, ולא יובילום יותר למלחמה.
פסוק י"ח - "ימים רבים...", סה"כ עשו מלחמה במשך שבע שנים וגם הן לא היו רצופות. לא לספר את הבקורת של חז"ל על יהושע שהתרשל בכבוש הארץ, כפי שמביא רש"י במקום.

פסוק כ"ג – "ויקח יהושע את כל הארץ ... במחלוקתםלשבטיהם...". כפי שיבורר בהמשך. להדגיש לילדים ! למרו שהארץ שקטה ממלחמה, נשארו עוד הרבה ערי גויים בארץ, שהמשיכו לעבוד ע"ז אבל פחדו להלחם.

בתחילת פרק י"ג נגמר הכבוש הצבורי ועכשו מתפקידו של כל שבט ושבט לרשת את נחלתו.

פרק י"ב – רשימת המלכים סיחון ועוג ונחלותיהם, ורשימת ל"א המלכים כתובים כשירה כמו עשרת בני המן. (מס' מגילה  ). פירושה של שירה זו: "באבוד רשעים רינה". 

בתום פרק י"ב ניתן לעשות חזרות בכל מיני צורות.

1. חזרות על כל פרק ועל נושאים באופן כללי.

2. חלוקה למלחמות: יריחו, העי א' וב', מלכי הדרום, מלכי הצפון.
3. מאפיינים. שאלות כגון: אלו ערים שרפו בנ"י ? באלו מלחמות נלחמו רק נגד מלך אחד, ובאלו אחרות נגד כמה מלכים ביחד ?

פרק י"ג – בתחילה מופיעות הנחלות שלא כבשו.

פסוק י"ד – למה שבט לוי לא קיבל נחלה ? – בפשטות, כי הם צריכים לעבוד במקדש. נרחיב על כך בפרק העוסק בערי הלויים.

פסוק כ"ב – מוזכר בלעם שהרגוהו. (פעור שמוזכר בהמשך עם המזבח שבנו בני גד ובני ראובן ניתן ג"כ להזכירו פה). נחלות גד וחצי מנשה מפורטות מדרום לצפון במזרח הירדן. (ניתן לעבור עליהם מהר).

פרק י"ד 

פסוקים א' – ה' – כתוב במפורט היכן נחלו. (מס' ב"ב קכא: - קכב., פרק שמיני – "יש נוחלין"). א"י נתחלקה גם בגורל וגם באורים ותומים והגמ' מתארת כיצד. רצוי לצלם מתוך גמ' מנוקדת ולהביא לילדים. זהו מעמד נשגב שיש לתארו לילדים בצבעים עזים. אלעזר לבש אורים ותומים וכו'. {הרשב"ם מתאר את המעמד, מה היה כתוב בקלפי של תחומין, האם היה כתוב בדיוק את גבולות הנחלה, כגון תחום עכו – איזור. (שיטמ"ק וראב"ד)}.

ר' יעקב אומר שהמשלחות הלכו והרגישו בחוש כיצד בכל מקום הנחלה כל כך מתאימה להם, וע"פ זה שתלו חצבים וקבעו כך את הגבולות.

לילדים !  מתארים את מעמד אלעזר ויהושע. (ר' שמואל מדגים הרבה לפני כן קופסה עם פתקים – קלפי).

מס' גיטין ז. "מאי דכתיב קינה ודימונה ועדעדה (פרק ט"ו פס' ) ? הגמ' עונה: אלו מושבות שבא"י. אלא דורשת הגמ': "...כל שיש לו קנאה (קינה) בחבירו ודומם (דומה), שוכן עדי – עד (עדעדה) עושה לו דין". וכן הלאה, "צקלג ןסנסנה ...".

זו מדרגה מוסרית מאוד גבוהה. לכאורה, אינך חייב ומדוע שתשתוק לו ? ר' יעקב אומר, שחשוב להדגיש מה זה טהרה של עם ישראל בארצו. כאשר עמ"י בארצו וכל שבט בנחלתו, הרי שהוא מגיע לטהרה מוסרית גבוהה. כשאנו שבים לארצנו, יש הטהרות , א"י מטהרת את יושביה, ואנו מצידנו עושים הכל כדי להיות ישרים יותר. הכיבוש לא משחית ! זהו הכוון החינוכי.

ר' יעקב מתאר כיצד נפגשים בני שבטים שונים וכל אחד מספר על הברכה שיש לו בנחלתו. ענבים וכו', עבודה ושמחה. יש למצוא בכל פרק  דברים שמחיים את הכתוב. צריך להאהיב את הארץ. לתאר תיאור חי כל נחל. כגון: הכנרת ובקעת גינוסר שהיו בנחלת שבט נפתלי. ובנחלת אשר נמצאת לודקיא שמבורכת בשמן. שמחה על הישיבה בארץ.

מפה: טוב להביא בתור גיוון. עדיף להביא מפת תבליט או "לעשות" מפה בארגז חול.      

רד"ק: אולי שאל אדם את עכן וכחש בדבר או שהכוונה שסופו לכחש 





פרקי הנחלה: -  עיקר הנחלות מופיעים בפרקים י"ד – ט"ו.





פרק י"ג - ה' אמר ליהושע, זקנת, ויש לחלק את הארץ לתשעה וחצי שבטים. כי ראובן גד וחצי מנשה לקחו כבר את נחלתם בעבר הירדן (כולל פירוט). שבט לוי אינו מקבל נחלה.


פסוק י"ד – הציווי על החלוקה בגורל. בתוך הפרק בקשת כלכ לקבל את חברון לנחלה.





פרק י"ד - מתחיל הגורל.  גורלו של שבט יהודה.





פרקים ט"ו – ט"ז - גורל אפרים וחצי המנשה.





פרקים י"ח – י"ט – מעבירים את המשכן לשילה. שבעה שבטים לא קבלו עדיין נחלה.(שמעון, יששכר, זבולון, אשר, דן, נפתלי, בנימין). יהושע מצוום לארגן משלחת.





פרק י"ט – נחלות שבע השבטים.


 











